2021. december 3-án, pénteken

este 8 órakor a Díszteremben

B. Szabó János

történész

Magyar őstörténeti kutatások régi-új utakon

címmel.

Az előadó egy történész kutatócsoport tagja, amely önálló utakat keres a magyar őstörténet kutatásában. Nem riadnak vissza az uralkodó tudományos álláspont, az évtizedeken át megingathatatlannak bizonyult paradigmák megkérdőjelezésétől. A magyarok korai történetét visszahelyezik a lehető legszélesebb értelemben felfogott sztyeppetörténetbe. Nem oldottak meg minden érintett problémát, és a jövő dönti majd el, mennyire bizonyulnak ötleteik időtállónak. A megközelítésmódjuk, a bizonyítékok gondos mérlegelése, a korábban elhanyagolt összefüggések figyelembe vétele és számos új ötlet felvetése teszi ezt az új nézőpontot izgalmassá. Az a szemléletmód, amely szerint a magyarság korai története nem magyar belügy, hanem Eurázsia történetének szerves része, és nemzetközileg

releváns tudományos kérdés.

**Minden érdeklődőt szeretettel hívunk és várunk!**